Elon Musk l-a învins pe Jeff Bezos. SpaceX a câştigat un contract cu NASA, în defavoarea companiei lui Bezos.
SpaceX a învins Blue Origin-ul lui Jeff Bezos în lupta pentru un contract cu NASA. SpaceX va fi responsabil de construirea urmatoarei nave care va aseleniza. Contractul cu NASA are o valoare de 2,89 miliarde de dolari.
Musk l-a învins pe Bezos în războiul miliardarilor pentru Cosmos.SpaceX câștigă concursul făcut de NASA pentru misiunea Artemis, care își propune să ducă din nou astronauți pe Lună peste trei ani. Blue Origin-ul lui Bezos a fost și el în cursă, dar nu a reușit să se remarce.NASA a dat anul trecut aproape un miliard de dolari participanților la concursul pentru proiectul de aselenizare din anul 2024. Compania SpaceX a primit cea mai mică sumă, dar a fost marea învingătoare."Designul celor de la SpaceX are o rezolvare într-o singură etapă. Folosind nava lor(SpaceX) oferim spațiu extins echipajului. Demonstrațile SpaceX au inclus alimentarea navelor în spațiu și aterizări de succes fără echipaj", a declarat Lisa Watson-Morgan, program manager NASA.